Romāns Nikolajenko
Romāns Nikolajenko (krievu: Роман Стефанович Николаенко, dzimis 1918. gada 29. septembrī, miris 1944. gada 26. decembrī) bija Sarkanās armijas tanku karaspēka leitnants, tanku T-34 nodaļas komandieris. 1944. gada 26. augustā sekmīgi cīnījās pret pretinieku pie Naudītes, par ko 1945. gada 24. martā Nikolajenko piešķirts Padomju Savienības Varoņa nosaukums. 26. decembrī kritis kaujās pie Bēnes.